**Tájékoztató**

**Nem szükséges** kutatásetikai engedély megszerzése a következő esetekben:

* a kutatás tartalma vagy a kutató egyéb affiliációja miatt a kutatáshoz ***már kiadott kutatásetikai engedély***t valamilyen hazai vagy nemzetközi kutatásetikai testület
* a kutatás kizárólag anonimizált adatok ***másodelemzés***ével történik, amelyek esetén a személyazonosság felfedése kizárt
* a kutatás kizárólag ***nyilvános adat***ok (publikációk, közzétett források) elemzésén alapul
* a kutatás alapszakos vagy mesterszakos ***szakdolgozat megírásához, műhelymunka kutató- és projektóráinak keretében vagy egyéb órai keretek között zajlik***, azonban ezekben az esetekben a résztvevő hallgatókat érdemes arról nyilatkoztatni, hogy a kutatás a szakma szabályaival összhangban történik. A felelős témavezetőnek, illetve oktatónak az aláírt nyilatkozatokat a kutatás lezárultát követő vizsgaidőszak végéig vagy, ha az tovább tart, a személyes adatok kezelésének befejezéséig javasolt megőriznie, majd gondoskodnia kell annak megsemmisítéséről.
* a kutatás ***TDK, OTDK, ÚNKP vagy egyéb ösztöndíj*** keretében alap vagy mesterszakos képzéshez kapcsolódóan kerül sor és ***a kutatásetikai engedély megszerzését a folyamat során nem írják elő***, azonban ezekben az esetekben is a résztvevő hallgatókat érdemes arról nyilatkoztatni, hogy a kutatás a szakma szabályaival összhangban történik. A nyilítkozat megőrzése a pályázat, illetve verseny folyamat lezárultát (beleértve az ellenőrzési időszakot is) követő félév végéig vagy, ha az tovább tart, a személyes adatok kezelésének befejezéséig javasolt megőrizni, majd gondoskodni kell annak megsemmisítéséről.